b'\n_START_ARTICLE_\nPunakko\n_START_SECTION_\nUlkon\xc3\xa4k\xc3\xb6 ja koko\n_START_PARAGRAPH_\nPunakon varret ovat 10\xe2\x80\x9330 cm korkeita, v\xc3\xa4rilt\xc3\xa4\xc3\xa4n vihreit\xc3\xa4, mutta latvasta tumman sinipunaiset. Lehdet ovat vihreit\xc3\xa4 ja ne kasvavat toisiaan vastakkain ja ovat ruodittomia. Kukat sijaitsevat varsien p\xc3\xa4\xc3\xa4ss\xc3\xa4 ja ovat v\xc3\xa4rilt\xc3\xa4\xc3\xa4n my\xc3\xb6s tumman sinipunaisia. Kukka on kaksineuvoinen. Punakon hedelm\xc3\xa4t ovat soikeita kotia ja siemenet ovat siipipalteisia. Suomessa punakko kukkii keskikes\xc3\xa4ll\xc3\xa4 vy\xc3\xb6hykkeill\xc3\xa4 VI\xe2\x80\x93VII.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nPunakko kasvaa rannoilla, puronvarsilla, letoilla, kosteilla tunturiniityill\xc3\xa4 ja lehdoissa paljakan keskiosiin saakka._NEWLINE_Kasvi kasvaa kalkkipitoisessa kasvualustassa.\n_START_SECTION_\nLevinneisyys\n_START_PARAGRAPH_\nPunakkoa kasvaa Euraasian alueella muun muassa Pohjois-Suomessa, Ruotsissa ja Saksassa. Pohjois-Amerikassa se kasvaa Gr\xc3\xb6nlannissa ja Kanadassa. Kanadassa punakko kasvaa Qu\xc3\xa9becin pohjoisosassa, Labradorissa ja Nunavutin saarilla. Kanadan arktisilla saarilla kasvi on kapea-alainen ja saarista Baffininsaarella se on harvinainen.'